Žadiškės (Smurgainys)
Žãdiškės (arba Žõdiškės, blrs. Жодзішкі, rus. Жодишки) – agromiestelis Gudijoje, Gardino srityje, Smurgainių rajone, 18 km į šiaurę nuo Smurgainių, Neries pakrantėje. Apylinkės centras. Yra 1600–1612 m. pastatyta Šv. Trejybės katalikų bažnyčia su varpine, XVIII–XIX a. dvaras (išlikę rūmai, alaus darykla, vandens malūnas), XIX a. kapinės su koplyčia, 2006 m. pastatyta Šv. Elenos ir Konstantino cerkvė.